PUBLIKÁCIA

**1**

**OBÁLKA**

Názov: TYPOGRAFIE III

**2**

**ÚVOD**

Predslov

Predmet Typografie III. sa vyučoval ráno o ôsmej hodine každý utorok, 13 týždňov. Ak niektorý zo študentov meškal, po príchode zahlásil: „Ahoj, prepáč, dnes som to nedal.“ Aj napriek skorému rannému vstávaniu, študenti predmet navštevovali a aktívne konzultovali, teda minimálne sa tak tvárili. Konzultácie sme dopĺňali raňajkami, takže sme si ranný čas spríjemňovali rôznymi sušienkami. Najobľúbenejšie boli „Bebe dobré ráno“. Konzultovanie sprevádzali rôzne spôsoby opisov projektov, cez zúfalé klikanie do „obľúbeného“ softwéru After Effects, až po šťastné cinknutie pri exportovaní animácie a uloženie do odevzdární.

Najčastejšie používané citoslovcia pri konzultáciách: „ššš“ a „ts ts“, nám pomáhali lepšie pochopiť vizuálne riešenia študentov. Každý projekt dostal spätnú väzbu nielen od pedagóga, ale aj od samotných študentov. Ak sa niekomu niečo nepáčilo, tak to kľudne povedal a tým rozprúdil zaujímavú diskusiu. Dúfam len, že sme sa týmto niekoho nedotkli, ale študenti takto získavajú schopnosť prijímať kritiku a pripravenosť na klientov v reálnom prostredí.

Nálada na hodinách bola na začiatku trochu napätá – pochopiteľne, keď vás zobudí budík skoro ráno a musíte utekať do školy na typografiu – ale po pár minútach sa celá skupina uvoľnila. Väčšina tohtoročných študentov navštevovalo spolu aj predmet Typografie I. a II., čo pomohlo k celkovej atmosfére.

V publikácii nájdete krátky popis, čo sme na predmete vytvorili. Všetky fotografie boli vytvorené aj realizované v našom foto ateliéri, ktorý má na starosti náš skvelý Jura Víšek. V neposlednom rade ďakujeme Helene Lukášovej, našej najlepšej šéfke.

Tak hor sa do čítania o Typografii III!

Katarína Czikorová

**HLAVNÝ TEXT**

**Čo je Typografie III.**

Typografie III. (PV099) je predmet prebiehajúci v Ateliéri grafického dizajnu a multimédií na Fakulte Informatiky, Masarykovej univerzity.

Nadväzuje na predmety Typografie I. (PV066) a Typografie II. (PV067) a prebieha len v zimnom semestri v učebni C402. Kým sa tieto predmety zaoberajú typografickými kompozíciami, napr. typografické plagáty a základmi sadzby, predmet Typografie rieši komplexnejšie projekty.

**Pre koho je predmet určený**

Zápis do Typografie III. je podmienený úspešným absolvovaním predmetov Typografie I. a II. Ďalším kritériom je udelenie súhlasu, ktorý je udelený pedagógom predmetu, na základe kvality prác z predmetu Typografie II.

Študent, ktorý chce ukončiť svoje magisterské štúdium v špecializácii grafický dizajn, je povinný absolvovať predmet Typografie III.

**Forma výučby**

Študenti pracujú na 3 projektoch počas semestra. Na začiatku každej novej témy je pre študentov pripravená prednáška, ktorá oboznámi študenta o konkrétnej problematike. Následne začínajú pracovať na projektoch podľa zadania. Každé zadanie obsahuje harmonogram, ktorý rozdeľuje projekt na menšie časti, ktoré študenti majú vypracovať v priebehu jedného týždňa. Študenti tak na zadaniach pracujú samostatne alebo v rámci hodín, proces konzultujú.

**Profil študenta**

Keďže študenti prešli zadaniami a tvrdými konzultáciami na predmetoch Typografie I. a II.,

predmet Typografie III. absolvujú študenti s kvalitnými výstupmi. Študenti prechádzaním jednotlivých predmetov získavajú rôzne vedomosti a zručnosti v práci s typografiou. Po absolvovaní Typografie III. by mal študent byť schopný pracovať:

* s jednoduchou motion grafikou – študent získa úvod do problematiky motion grafiky

* so sádzaním viacstránkových dokumentov – cvičenia s textom a obrazom

* s e-publishing – oboznámenie sa s nástrojmi a princípmi pri komponovaní digitálnych publikácií

**Semester 2016**

Študenti pracovali na 3. zadaniach:

1.

Animovanie písmových znakov

Zadanie: Animovanie jedného písmového znaku. Výber z písmen: A, E, O, I, U, T, N, S, H, R, L, C, U, M, W. Jednotlivé animované písmená budú spojené do jednej animácie, ktorá bude tvoriť slovo.

Cieľ: Úvod do problematiky motion designu a získanie základov s prácou s After Effects.

2.

Typografie v pohybe

Zadanie: Animovanie slova Typografie. Vytvorenie krátkej animácie (30 sec.), v ktorej sa rozanimujú jednotlivé písmové znaky slova alebo celé slovo TYPOGRAFIE.

Cieľ: Oboznámenie sa s procesom vytvárania a komponovania viacerých animovaných prvok do súvislého celku. Práca s After Effects, práca so zvukovou stopou.

3.

Návrh časopisu

Zadanie: Návrh celého časopisu o počte strán 12 + 4 obálka. Riešenie typografickej dvojstrany, kompozícia textov a obrazov, návrh infografiky.

Cieľ: Oboznámenie sa s problematikou navrhovania tlačených viacstránkových dokumentov.

**Zoznam študentov:**

Lukáš Buzga

Ičo: 436368

Magisterské štúdium

Lukáš Dolniak

Ičo: 374000

Magisterské štúdium

Lukáš Kakos

Ičo: 436324

Magisterské štúdium

Martina Krasnayová

Ičo: 422668

Magisterské štúdium

Libor Materna

Ičo: 374382

Magisterské štúdium

Martin Res

Ičo: 433263

Bakalárske štúdium

Jan Szlauer

Ičo: 422245

Bakalárske štúdium

Jakub Valach

Ičo: 433663

Bakalárske štúdium

Gabriela Véghová

Ičo: 395999

Magisterské štúdium

Žember Richard

Ičo: 422178

Bakalárske štúdium